تیران میں 33 ویں عالمی اتحاد امت کانفرنس کا انعقاد

33 ویں عالمی اتحاد امت کانفرنس اتوار کو تہران میں منعقد ہوگی۔

خبر کا کوڈ: ۴۴۱۵۹۰

تاریخ: ۱۱ بهمن ۲۰۱۹ - ۲۳:۴۷

رسا نیوز ایجنسی کی رپورٹ کے مطابق، عالمی فورم برائے تقریب مذاہب اسلامی کے سیکریٹری جنرل آیت اللہ محسن اراکی نے اتوار کے روز ایک پریس کانفرنس میں 33 ویں بین الاقوامی اتحاد امت کانفرنس کے پروگراموں پر روشنی ڈالتے ہوئے کہا کہ اتحاد امت مسلمہ کی 33ویں بین الاقوامی کانفرنس میں بہت سےعلماء شرکت کریں گے۔

انہوں نے کہا کہ اس کانفرنس سے یہ ظاہر ہوتا ہے کہ ایران مخالف ظالمانہ پابندیاں غیر موثر ہیں.

تقریب مذاہب اسلامی کے سیکریٹری جنرل نے کہا کہ وحدت اسلامی کانفرنس میں دنیا کے مختلف ممالک سے 350 نامور شخصیات شریک ہوں گی.

آیت اللہ اراکی نے کہا کہ 90 مسلم اور غیر مسلم ممالک کے مذہبی اسکالرز، ممتاز شخصیات اوراعلی عہدیدار شرکت کریں گے.

انہوں نے کہا کہ اس کانفرنس کا عنوان مسجد اقصی کے دفاع میں اسلامی اتحاد ہے جو دارالحکومت تہران میں ہفتہ وحدت کے موقع پر منعقد ہوگا./۹۸۸/ن